तुम्हारे लिए ब्लूबेरी पैनकेक बनाए हैं।
तुम क्या खाओगी… फूलगोभी?
नहीं। शॉन, यह हमारा बच्चा है।
छत्तीस हफ़्ते हो गए हैं।
बच्चे का आकार फूलगोभी जितना है।
हमारा बच्चा इतना ऊबड़-खाबड़ नहीं होगा।
मैं बहुत खुश हूँ।
मैं भी।
हमारा बच्चा होने वाला है,
मेरे पास एक बढ़िया नौकरी है, तुम अटेंडिंग सर्जन बन गए रहे हो।
हमारे पास एक नई बड़ी कार है।
डॉ. ग्लासमैन ने फ़्लैट बदल लिया है। जैरेड अस्पताल वापस आ रहा है।
यह बहुत अच्छा है कि वह वापस आ गया है।
पर तुम्हें पता है, हालात थोड़े अलग हो सकते हैं।
शोध से पता चला है कि दोस्तों के साथ काम करते समय,
आप कम समय में अधिक काम कर लेते हैं और मज़ा आता है।
लेकिन जैरेड तुम्हारे लिए काम करेगा, तुम्हारे साथ नहीं।
जब आपको किसी दोस्त से काम करवाना हो तो बात अलग होती है।
रिश्तों के बीच सीमाएं धुंधली हो सकती हैं, और वह कठिन हो सकता है।
सीमाएं धुंधली नहीं हैं।
वे एकदम स्पष्ट हैं।
अरे, मजनू। मुझे सारा किस्सा तो सुनाओ।
क्या तुम और जेरोम साथ में एक नया घर ले रहे हो?
उसने मुझसे साथ रहने को नहीं कहा।
-वह किस बारे में बात करना चाहता था? -मैं उस बारे में बात नहीं करना चाहता।
ठीक है, अब मैं और भी अधिक जानना चाहती हूँ, मेरी पूछताछ तब तक जारी रहेगी…
तुम क्लब जा रहे हो या काम पर?
हाँ, सुबह-सुबह अस्पताल आने की आदत डालने में कुछ समय लगता है।
केंड्रिक एकदम सही पिक-मी-अप है।
केंड्रिक पर कभी गुस्सा नहीं आता।
हाँ।
कमीज़ अच्छी है। टॉम फ़ोर्ड?
हाँ, मेरा सौभाग्य का टोटका।
मेरी वापसी का पहला दिन है, अच्छा ही होगा।
सात सौ डॉलर के लिए, तुम्हें भाग्य से ज़्यादा मिलना चाहिए।
कई बार ऐसा भी हुआ है।
अस्पताल में मिलते हैं।
कार थोड़ी ज्यादा है, लेकिन फैशन अच्छा है।
अब, मिस्टर चिड़चिड़े,
-तुम्हारे साथ क्या हो रहा है? -गुड बाय।
डॉ. कलू तुम्हारा हम उम्र नहीं है, दोस्त भी नहीं।
वह तुम्हारा कर्मचारी है।
मुझे भरोसा है कि जैरेड अच्छा काम करेगा।
वह "जैरेड" नहीं है। वह "डॉ. कलू" है।
मैं हमेशा व्यावसायिक नामों से नहीं बुलाता।
-कभी-कभी मैं डॉ. एलन को… -डॉ. मर्फ़ी।
डॉ. कलू के साथ अनौपचारिक संचार शैली से
उसे लग सकता है कि उसके साथ कुछ खास बर्ताव किया जाएगा।
मैं जैरेड के साथ विशेष बर्ताव करने की योजना नहीं बना रहा हूँ।
इसका मतलब यह नहीं है डॉ. कलू को इसकी उम्मीद नहीं है।
अगर मैंने ऐसा देखा तो यह आप दोनों में से किसी के लिए भी अच्छा नहीं होगा।
इसे कुछ न करने पर भी चोट लग जाती है और दर्द होता है।
स्कूल में बच्चे छेड़ रहे थे, दूर जाने की कोशिश में सीढ़ियों से गिर गई।
-ऐसा नहीं हुआ था। -इसे घर पर ही पढ़ाना चाहिए था।
इसने जिद की और देखो क्या हुआ।
तुम्हें हिलना नहीं है।
तुम्हारा कंधा टूट गया है।
मरीज़ का अल्ट्रासाउंड करें।
तुम हँस क्यों रही हो?
यह रोक नहीं सकती। यारा को टॉरेट सिंड्रोम है।
-इसीलिए स्कूल में झगड़ा हुआ… -माँ, वे मुझसे पूछ रहे थे।
आप मुझे कभी अपनी बात नहीं कहने देतीं।
कोई झगड़ा नहीं हुआ था।
कुछ बच्चों ने सोचा कि मुझे इशारे करना और घूरना मज़ेदार होगा,
मुझे लगा कि उनके लॉकर तोड़ना मज़ेदार रहेगा।
फिर मेरे बेवकूफी टिक की वजह से भागते हुए गड़बड़ हो गई।
वहाँ गंभीर ऊतक सूजन है और बड़े पैमाने पर रक्तगुल्म।
फ्रैक्चर के कारण एक तीव्र कम्पार्टमेंट सिंड्रोम हो गया है।
तुम्हें तुरंत सर्जरी की ज़रूरत है।
जब तुम्हें चक्कर आया तब तुम क्या कर रहे थे?
मैं जिम क्लास में बैठा था, और फिर कमरा घूमने लगा।
और फिर मुझे उल्टी आ गई।
लेकिन मैं वह नहीं कर रहा था।
मैंने अभी कार्टर को "वंडर वुमन" कॉमिक्स के बारे में बताया।
यह चक्कर लगाना सीखने की कोशिश कर रहा है।
मैं तुम्हें दोष नहीं देता। चक्कर लगाना कमाल का है।
मेरा बच्चा कहाँ है?
-अरे, मामा ई। -अरे, कार्टर जी।
तुम्हें तुरंत मुझे फ़ोन करना चाहिए था।
इलेन मेरी माँ हैं।
मुझे अपने बेटे को अस्पताल लाने के लिए आपकी इजाज़त नहीं चाहिए।
दरअसल, तुम्हें चाहिए।
मैं इसकी कानूनी अभिभावक हूँ।
इसे क्या हुआ है?
इसकी हृदय गति काफी धीमी है।
इसका क्या मतलब है?
ऐसा लगता है कि कार्टर के दिल की धड़कन सामान्य नहीं है।
हमें कुछ टेस्ट करने होंगे।
इको और इलेक्ट्रोफिजियोलॉजी अध्ययन।
अद्भुत रेजिडेंट लौट आया है।
हा-हा। आपको देखकर अच्छा लगा, डॉ. रेज़्निक।
क्या अस्पताल को कलू परिवार के नाम पर नया विंग मिलेगा?
मेरे परिवार में सब ठीक हैं, पूछने के लिए शुक्रिया।
और मुझे मेरे प्रशिक्षण, अनुभव की व्यापकता
और पदावनति लेने की इच्छा के आधार पर
वापस लौटने के लिए चुना गया।
नए लोगों और पुराने सहकर्मियों द्वारा आदेश दिया जाना
बहुत बुरा लगने वाला है।
मुझे ऊपरी शेल्फ से वह बक्सा पकड़ा दो।
मुझे भी तुम्हारी याद आई।
जब मैं वहाँ था, मैंने भावनात्मक ऊर्जा पढ़ना सीखा।
और लोगों पर कटाक्ष करना तुम्हारे प्रेम की भाषा है।
यह जानकर ख़ुशी हुई कि तुमको अब भी परवाह है।
शुभकामनाएँ, नौसिखिये।
शुक्रिया।
मुझे…
मुझे सर्जरी के लिए जाना होगा। मज़े करो।
कोमल हिस्से पर आपका नियंत्रण बहुत सटीक है।
शुक्रिया।
ब्राउन रीट्रैक्टर।
ब्राउन रिट्रैक्टर नहीं है।
मुझे लगा कि मैंने आपकी ट्रे में रखा था।
मेरे सभी उपकरण व्यक्तिगत रूप से चुने हुए,
विसंक्रमित किये गये और सर्जरी शुरू करने से पहले मेरी ट्रे में रखे हुए होने चाहिए।
समझा। समझ गया।
इससे हो जाएगा।
अब समीपस्थ ह्यूमरस को और दिखाएं।
अंतिम सिर को जोड़ने के लिए रोटेटर कफ में टांके लगाएं।
तुम्हारे औज़ारों में गड़बड़ करने के लिए माफ़ करना।
-नौसिखिये वाली गलती। -ज़्यादा चिंता न करें।
आप बॉस के अच्छे दोस्त हैं, है ना?
मैं हर रेजिडेंट के साथ एक जैसा व्यवहार करता हूँ।
डॉ. एलन, बाइसेप्स टेंडन के पास स्टाइनमैन पिन लगाएं।
डॉ. कलू, आप सक्शन करेंगे।
कैथेटर को एक्सिलरी नस में रखा गया।
मुझे कार्टर की माँ के लिए बुरा लग रहा है।
सोच नहीं सकता कि मैं बच्चे की परवरिश कर रहा हूँ और माँ पीछे से चाबी घुमाती रहे।
अगर बियांका ने ऐलेन को यह बताया होता कि वह कार्टर को अस्पताल ले जा रही थी,
तो शायद वह उस पर अधिक भरोसा करती।
पेसिंग तार।
बियांका शायद वही कर रही थी जो उसे सबसे सही लगा था।
जानकारी न देना कभी भी सही नहीं होता।
दाएँ निलय की ओर बढ़ रहे हैं।
-आप दोनों के बीच सब कुछ ठीक है? -हम ठीक हैं।
यह सही नहीं हो सकता।
मैं फ्लोरोस्कोपी पर जो देख रहा हूँ उसे स्पष्ट करने के लिए कंट्रास्ट चाहिए।
महा धमनियों का एल-स्थानांतरण।
निलय…
उलटे हैं।
इसका हृदय पीछे की ओर है।
तुम्हारी सर्जरी अच्छे से हो गई है।
हम तुम्हारे कम्पार्टमेंट सिंड्रोम को डीकंप्रेस करने और फ्रैक्चर को
स्थिर करने में सफल रहे।
बढ़िया। मैं वापस स्कूल कब जा सकती हूँ?
कुछ दिन बाद। अपना स्लिंग ज़रूर पहनना।
तुम स्कूल वापस नहीं जा रही हो।
-क्यों नहीं? -वहाँ खतरा है।
मैं नहीं चाहती कि वे तुम्हें फिर से चोट पहुँचाएं।
मैं बच्ची नहीं हूँ। मैं अपना ख़याल रख सकती हूँ।
मुझे महत्वपूर्ण चीज़ों का जायजा लेना है।
यदि तुम अपना ख्याल रख सकती, हम यहाँ नहीं होते।
बस स्कूल जाना ही अकेली सामान्य चीज़ है जो मैं करती हूँ।
मैं नहीं चाहती…
मैं आपके साथ घर में कैद नहीं रहना चाहती।
आपने मुझे कभी भी कुछ नहीं करने दिया…
बच्चे?
इसे दौरा पड़ रहा है।
हमें दो मिलीग्राम लोराज़ेपैम चाहिए, और एमआरआई, फौरन!
वह शांति से सो रही है।
आपको उसे बेहोश करने के लिए वर्सेड के बजाय प्रोपोफोल का इस्तेमाल करना चाहिए था।
वर्सेड पुराना तरीका है।
प्रभाव एक जैसा है, कोई अति उत्साह नहीं।
आप मेरी सेटिंग क्यों बदल रहे हैं?
पीड्स केस।
कम समय के इमेजिंग अनुक्रम समय को आधा कर देते हैं।
आज आपका पहला दिन है, याद है न?
शायद आप शॉर्टकट आज़माने से पहले एक पुनश्चर्या का इस्तेमाल कर सकते हैं।
मैं प्रैक्टिस से दूर रहा हूँ,
लेकिन अभी भी मेरे पास कुछ तरकीबें हैं।
वह आदमी कह रहा है, जिसे एक साल दोहराना है।
शॉन को यारा के नतीजे जल्दी पाकर अच्छा लगेगा।
मुझ पर भरोसा करो।
आप उन्हें मुझसे बेहतर जानते हैं।
क्या आपके एमआरआई शुरू करने से पहले मरीज़ को ठीक से बेहोश किया गया था?
बिल्कुल। मैंने मानक बाल चिकित्सा प्रोटोकॉल के अनुसार वर्सेड का इस्तेमाल किया।
क्या डॉ. एलन ने आपको हमारे संशोधित प्रोपोफोल प्रोटोकॉल के बारे में बताया था?
हाँ। लेकिन मेरे अनुभव से, वर्सेड बेहतर काम करता है…
तुम्हें उनकी बात माननी चाहिए थी।
मुझे पता है कि एमआरआई कैसे करना है।
जाहिर है, तुम नहीं जानते।
गति में बहुत अधिक गिरावट है। ये इमेज किसी काम के नहीं हैं।
डॉ. एलन, प्लीज़ फिर से एमआरआई कराएं।
डॉ. कलू, हमें अकेले में बात करनी होगी।
तुम शॉर्टकट नहीं अपना सकते।
तुम ठीक कह रहे हो। मुझे खेद है।
तुम मेरे दोस्त हो, इसलिए विशेष बर्ताव की उम्मीद नहीं कर सकते।
मैं विशेष बर्ताव की उम्मीद नहीं कर रहा हूँ, शॉन।
लेकिन मैं एक प्रशिक्षु की तरह बर्ताव किये जाने की भी सराहना नहीं करता।
मैं पहले साल में हूँ, पर मैं भी उतने ही समय से डॉक्टर रहा हूँ जितने आप हैं।
हम सहकर्मी नहीं हैं, मैं तुम्हारा बॉस हूँ, और तुम्हें बहुत कुछ सीखना है।
डॉ. एंड्रूज ने कहा कि तुम्हारे प्रदर्शन से मेरे प्रदर्शन का निर्णय करेंगे,
और तुम्हारा प्रदर्शन अच्छा नहीं है।
ठीक है?
ठीक है।
अच्छा। तुम्हें बुनियादी कौशल का अभ्यास करने की ज़रूरत है
और हमारी मौजूदा मानकीकृत एमआरआई प्रक्रिया को ध्यान से देख लो।
ह्रदय मे रुकावट के साथ हृदय की विपरीत शारीरिक संरचना।
आपकी क्या योजना है?
अंतःशिरा पेसमेकर नहीं लगा सकते। हम सर्जरी से स्थापित कर सकते हैं।
इससे शारीरिक संरचना के मुद्दे का समाधान नहीं होता।
इस दोष के कारण बाद में हृदय गति रुक सकती है।
लेकिन वह सिर्फ पेसमेकर के साथ ठीक भी हो सकता है।
उसे पहले से ही अर्थिमिया हो गया है, जो अच्छा संकेत नहीं है।
मैं रक्त प्रवाह को दाएँ निलय की तरफ भेजने के लिए
डबल स्विच पुनर्निर्माण की सिफारिश करूँगी।
मेरे पास कार्टर की बीएमपी और कार्डिएक लैब हैं।
मैंने उन्हें पहले ही डिजिटल रूप से प्राप्त कर लिया है।
लेकिन हार्ड कॉपी हमेशा बेहतर रहती है।
-कोई परेशानी है? -सब कुछ बढ़िया है।
ये आज निष्क्रिय-आक्रामक हो गए हैं।
-हम लड़ नहीं रहे हैं। -इसके लिए तुमको मुझसे बात करनी होगी।
आपको बताने की ज़रूरत नहीं है, पर दुख की बात है कि हमारे बीच
काफी अनुभव रखने वाले दो तलाकशुदा लोग हैं।
तुममें से एक किसी पहले प्रेमी के संपर्क में है?
तुममें से एक ने दूसरे को बिन बताए राज्य से बाहर नौकरी ले ली?
जेरोम ने किसी बहुत खास चीज़ के बारे में मुझसे झूठ बोला।
-मैंने झूठ नहीं बोला। -न बताना झूठ है।
-इतना आसान नहीं है। -बताना चाहिए था।
-मैं चाहता था। -नहीं बताया।
क्योंकि मुझे डर था कि तुम पता नहीं क्या कहोगे।
लेकिन तुम सही हो।
मुझे छिपाकर नहीं रखना चाहिए था, क्योंकि छिपाने के लिए कुछ भी नहीं है।
मैं एचआईवी पॉजिटिव हूँ।
मेरी दवाओं, मेरे वायरल लोड की बदौलत वर्षों से इसका पता नहीं चल सका।
मैं ऐसा पॉजिटिव हूँ जिसका पता नहीं लगा सकते।
मैं वायरस प्रसारित नहीं कर सकता।
तुम्हें जाकर उससे बात करनी चाहिए।
मुझे काम करना है।
परिवार को डबल स्विच सर्जरी के बारे में समझाएं।
-अगर वे सहमत हैं, तो मैं आ जाऊंगी। -ठीक है।
नहीं। हम पेसमेकर से उसके हृदय के पुनर्निर्माण तक कैसे पहुँचे?
प्रक्रिया कठोर लग सकती है, पर इससे हृदय गति रुकने का खतरा कम हो जाएगा।
क्या हम अभी उसे पेसमेकर नहीं दे सकते
और बड़ी सर्जरी बाद में करें?
जब वह हृदय की विफलता के लक्षण दिखाना शुरू करेगा,
पुनर्निर्माण के लिए बहुत देर हो जायेगी।
-हमें उसे अभी ठीक करना चाहिए। -यह फैसला तुम्हें नहीं करना है।
आप अब भी उन गलतियों की सजा दे रही हैं जो मैंने 17 साल की उम्र में की थीं।
और 18, 19, 20…
मैं दो साल से वापस आ गई हूँ।
जब मौका ही नहीं दिया गया तो मैं माँ कैसे बन सकती हूँ?
माँ?
मामा ई?
मुझे कुछ ठीक नहीं लग रहा है।
कुछ नहीं होगा, बेटा। मैं यहाँ हूँ।
-क्या तकलीफ़ है, बेटा? -मेरी छाती में दर्द है।
हृदय गति 40 बीपीएम है।
बीपी 73 बटा 45 है।
हमें इसकी हालत बिगड़ने से पहले फैसला करना चाहिए।
मैं पहले के लिए माफ़ी माँगना चाहता था। मेरा बर्ताव गैर पेशेवर था।
माफ़ी मांगने लायक कुछ भी नहीं है, और खुलासा करना ज़रूरी नहीं है।
पता न चलने लायक, न होने के बराबर है।
मैं आपके ऐसा कहने की सराहना करता हूँ।
एशर को थोड़ा समय दो।
वह एक डॉक्टर है।
वह जानता है कि उसे कभी कोई खतरा नहीं था।
लोग जो जानते हैं और उन्हें जो महसूस होता है
उनमें अक्सर काफी अंतर होता है।
तुम्हें अपनी स्थिति समझने के लिए कई साल मिले।
एशर को भी समझने दो।
प्लीज़ यह मत कहना कि "मैंने आपको बताया था।"
मैं नहीं कहूँगी। लेकिन मैं सोचूँगी।
आप कुछ बिगड़े हुए लग रहे हैं।
तुम मुझे नहीं जानती।
आप धनी परिवार से हैं,
और आपको किसी भी चीज़ के लिए कड़ी मेहनत नहीं करनी पड़ी।
आपने मेडिकल कॉलेज पास किया है। उसके लिए शाबाशी।
आपको बाहर निकाल दिया गया,
लेकिन एक अरबपति की देखभाल करके आप अपने पैरों पर खड़े हुए।
और जब आप उससे थक गये, आपका यहाँ दोबारा स्वागत किया गया।
आप अपनी फैंसी कार और पुरानी चालों के साथ आए, और सोचते हैं,
"वाह, मैं एक सर्जन हूँ," लेकिन आप अभी सर्जन नहीं हैं।
आप एक नये डॉक्टर हैं।
शॉन बॉस है, और मेरे पास वरिष्ठता है।
आपको केंड्रिक की बात सुननी चाहिए।
विनम्र बनकर रहें।
मैं बस यह साबित करना चाहता हूँ कि मैं यहीं का हूँ।
शॉन को, हर किसी को।
लेकिन तुम सही हो।
मुझे पता है।
इमेज अभी भी ज़्यादा हाई रिजोल्यूशन की नहीं है।
क्या तुमने दोबारा इमेजिंग करना पूरा कर लिया है?
हाँ, और मैंने सभी प्रोटोकॉल का पालन किया, लेकिन इमेज़ अभी भी स्पष्ट नहीं दिख रही है।
इमेज़ साफ़ है,
लेकिन यारा का निदान ग़लत था।
उसे टॉरेट नहीं है। उसे ब्रेन ट्यूमर है।
मुझे टॉरेट नहीं है?
नहीं, तुम्हें हाइपोथैलेमिक हैमार्टोमा है।
तुम्हें पड़ने वाले दौरे जेलैस्टिक हैं जो मस्तिष्क में ट्यूमर के कारण होते हैं।
ट्यूमर? क्या इसका मतलब कैंसर है?
ट्यूमर कैंसर युक्त नहीं है।
गामा नाइफ रेडियोसर्जरी इसे बढ़ने से रोक सकती है और दौरे का इलाज करेगी।
क्या उससे यह रुक जाएगा?
तुरंत नहीं।
और शायद बिल्कुल भी नहीं।
अगर सुधार नजर नहीं आता है तो ऐसे और विकल्प भी हैं जिन पर तुम सोच सकती हो।
या हम उन पर अभी विचार कर सकते हैं।
एक सफल उच्छेदन से दौरे को तुरंत रोका जा सकता है।
वह प्रक्रिया बहुत जोखिम भरी है।
लेकिन इसका मतलब है कि मैं स्कूल वापस जा सकती हूँ।
गाड़ी चलाना सीख सकती हूँ।
मैं अपना ख्याल रख सकती हूँ। माँ, प्लीज़।
मैं बस एक आम लड़की बनना चाहती हूँ।
ट्यूमर को निकालना स्ट्रोक, आंशिक पक्षाघात,
सीख पाने में कमी या मेनिनजाइटिस का कारण बन सकता है।
गामा नाइफ़ अधिक सुरक्षित है।
-यारा, मुझे माफ़ कर दो। मैं नहीं कर सकती। -आप कर सकती हैं।
आप मुझे यह करने ही नहीं देंगी।
प्लीज़ आगे बढ़ें
और गामा नाइफ़ प्रक्रिया की तैयारी करें।
क्या आपने निर्णय ले लिया है?
मैं कार्टर को कोई और कष्ट नहीं देना चाहती।
कैसा कष्ट?
उसे उसकी माँ ने छोड़ दिया था।
मैंने उसे आपके पास छोड़ा था।
हमेशा की तरह, मुझसे सब कुछ ठीक कर देने की उम्मीद करते हुए।
मैं जानती थी कि वह मेरे मुकाबले आपके साथ अधिक सुरक्षित है।
लेकिन मुझे यह नहीं पता था।
मैंने तुम्हें बहुत स्वतंत्रता दी, तुम्हारे मामलों में नहीं पड़ी
और देखो क्या हुआ।
गलतियाँ मैंने की थीं, आपने नहीं।
मुझे तुम्हें बचाना चाहिए था।
और हमने तुम्हें खो दिया।
मुझे कार्टर के लिए बेहतर करना होगा।
खैर, आगे चलकर कार्टर के लिए सर्जरी ही सबसे अच्छा उपाय है।
वह बच्चा मेरी जान है।
मैं आप पर भरोसा करूंगी कि आप उसे ठीक कर दें।
लंच टाइम! मैं भूख से मर रही हूँ।
मुझे भूख नहीं है।
अपनी गर्भवती पत्नी को उसके लंच से वंचित करना अच्छा नहीं है।
मैंने सोचा एक दोस्त के साथ काम करना अच्छा रहेगा।
यह मज़ेदार नहीं है। यह मुश्किल है।
मैं नहीं चाहता कि लोग सोचें मैं डॉ. कलू से विशेष बर्ताव कर रहा हूँ।
मैं ऐसा नहीं कर रहा हूँ।
वास्तव में, मैं काफी सख्ती कर रहा हूँ क्योंकि वह पहले ही गलतियाँ कर चुका है,
और मुझे समझ नहीं आता कि क्यों।
वह नया रेजिडेंट है, जिसका पहला दिन है।
थोड़ा सीखने के लिए समय तो चाहिए।
वह नये रेजिडेंट की तरह व्यवहार नहीं कर रहा है।
वह तुम्हारा दोस्त है।
और वह जानता है कि तुम उससे बहुत उम्मीद रखते हो।
अगर नियमों का पता न हो, तो आप उनका पालन कैसे कर सकते हैं।
एट्रियल सेप्टम निकाल दिया गया।
शिरापरक पुनर्निर्माण शुरू कर रहे हैं।
हो सकता है कि वाल्व में प्रवाह को मोड़ने के लिए पर्याप्त ऊतक न हों।
हम रोकने के लिए पेरीकार्डियम का इस्तेमाल कर सकते हैं। मेट्ज़।
-तुम्हारी जेरोम के साथ सुलह हो गई? -उसने मेरा भरोसा तोड़ा है।
ठीक है, एट्रियल सेप्टम के किनारे को सुरक्षित किया जा रहा है।
तुमने उससे कभी कुछ नहीं छिपाया?
मैं इस तरह की कोई बात कभी नहीं छिपाऊंगा।
बधाई हो। तुमने नैतिकता प्रतियोगिता जीत ली।
संभावित पुरस्कारों में शामिल हैं तुम्हारे रिश्ते का अंत।
या तुम आपस में बात कर सकते हो।
महाधमनी विभाजित कर रहे हैं।
उसने हमारे रिश्ते को बदला।
तो मैं सुलह क्यों करूं?
सवाल यह है कि क्या तुम जेरोम से इतना प्यार करते हो कि उसके साथ बदल सको?
फुफ्फुसीय वाल्व में डिस्टल महाधमनी को टांके लगा रहे हैं।
कोरोनरी धमनियाँ पेटेंट हैं।
एनास्टोमोसिस बढ़िया लग रहा है।
मैं कभी किसी ऐसे किशोर से नहीं मिला जो तुम्हारी तरह स्कूल जाना चाहता था।
मुझे स्कूल से नफरत है।
लेकिन मुझे अपने जीवन में किसी भी चीज़ पर नियंत्रण न कर पाने से इससे अधिक नफरत है।
उन लॉकरों को तोड़ना तुम्हें नियंत्रण करना लगा?
एक तरह से। दबंगों ने मेरे साथ पंगा लिया, मैंने उनसे वापस पंगा लिया।
जैसा आम बच्चे करते हैं।
हाई स्कूल में मुझे भी तंग किया गया था।
मैं दुबला-पतला था, दांतों में तारें लगी थीं, तुतलाता था…
मूलतः मुझ पर निशाना लगाया जाता था।
लेकिन मेरी माँ ने मेरी मदद की।
पिज़्ज़ा और कैंडी से उन्हें खरीदने के लिए मुझे अपना क्रेडिट कार्ड दिया।
मेरी माँ बहुत मददगार हैं।
वह मुझे अपना खुद का सैंडविच भी बनाने नहीं देतीं।
वह सोचती हैं कि मैं गलती कर दूँगी और चाकू से खुद को घायल कर लूँगी।
जब मेरा शरीर मुझे नियंत्रित नहीं करता, तो वह करती हैं।
जब आपने कहा कि आप मेरे दिमाग से ट्यूमर को काट सकते हैं, तो मैं 30 सेकंड के लिए,
सोचने लगी कि मैं तभी हँसूंगी जब कोई मज़ेदार बात होगी।
लगता है मुझे समाधान मिल गया।
मुझे भी समाधान मिल गया है।
हमारे कामकाजी रिश्ते को बेहतर बनाने के लिए मैंने सीमाओं और नियमों की एक सूची बनाई है।
तुम्हें उनको पढ़ना चाहिए।
तुमने किसका समाधान ढूंढा है?
मुझे लगता है मुझे एक बेहतर उच्छेदन तकनीक मिली है।
उसमें लगभग गामा नाइफ विकिरण जितना ही जोखिम है।
और उससे यारा के लिए बेहतर नतीजे सामने आ सकते हैं।
मैंने मरीज़ को सबसे सुरक्षित विकल्प प्रस्तुत किया, जिस पर वह सहमत हो गई।
तुम्हें मुझसे परामर्श के बिना ट्यूमर निकालने का तरीका नहीं बताना चाहिए था।
यह एक महत्वपूर्ण सीमा है।
सूची में दूसरे नंबर पर है।
मैं भी तुम्हारी तरह लीक से हटकर सोच रहा था।
-तुम यहाँ सीखने आए हो। -और यारा जैसे लोगों की मदद करने।
मैं तुम्हारा अटेंडिंग सर्जन हूँ, तुमको मेरा सम्मान करना चाहिए। नंबर छह पर।
उसका दुख और उदासी जानने के लिए मुझे अटेंडिंग बनने की ज़रूरत नहीं।
हम भावनाओं पर आधारित चिकित्सीय निर्णय नहीं ले सकते।
भावनाएँ भी उतनी ही महत्वपूर्ण हैं।
तुम मेरे काम को बहुत कठिन बना रहे हो!
नंबर दस।
काम पर,
मेरे निर्देशों का ठीक से पालन करो।
अगर तुम पालन नहीं कर सकते, तो कार्यक्रम से बाहर कर दिए जाओगे।
मैंने सचमुच गड़बड़ कर दी।
मुझे तुम पर भरोसा करके हर चीज़ के बारे में स्पष्ट बताना चाहिए था।
हाँ, तुम्हें यही करना चाहिए था।
मेरे निदान के बाद मुझे डेटिंग या यहाँ तक कि लोगों के आसपास रहने में भी
सहजता महसूस करने में काफी समय लग गया।
मैंने इतना समय अकेले बिताया,
और जब मैंने अंततः अपने आप को वापस वहाँ लाना चाहा,
बहुत अस्वीकृति मिली।
लोगों को मेरी स्थिति से कुछ वास्ता नहीं रखना था।
तो, जब यह प्यारा सा,
प्रतिभाशाली डॉक्टर मेरे जीवन में आया…
और मुझे वह बहुत पसंद आया…
मैं उसे सच बताने से बहुत डर रहा था।
मुझे माफ़ कर दो।
यह डॉक्टर बहुत बढ़िया लगता है।
हाँ।
मैंने तय किया कि हम हमेशा सुरक्षा का इस्तेमाल करो, प्रेप लेते रहो।
यह सुनिश्चित करने के लिए कि तुम सुरक्षित हो।
वह एक ऐसा निर्णय था जो तुमने हम दोनों के लिए लिया।
तुमने वो सब कुछ खुद को बेहतर महसूस कराने के लिए किया,
जबकि तुमने मुझे फैसला नहीं करने दिया।
तुम मुझे जानते थे और मुझसे प्यार करते थे
तो तुम सोच भी कैसे सकते थे कि मैं वह बात स्वीकार नहीं करूँगा?
जब मुझे पहली बार यह निर्णय लेना पड़ा, मैं तुमसे प्यार नहीं करता था।
तुम्हें बहुत कम जानता था।
मुझे यकीन नहीं है कि मैं तुम्हें अब जानता हूँ।
मुझसे एक गलती हुई। इससे मेरी असलियत नहीं बदलती।
नहीं, लेकिन शायद इससे मेरी भावनाएँ बदल जाएँ।
मुझे खेद है कि मेरी वजह से तुम्हें यह सहना पड़ा
लेकिन इस बीमारी के साथ मैं अभी भी जी रहा हूँ,
और यह आसान नहीं है।
कार्टर के बारे में है। मुझे जाना होगा।
यह सर्जरी से हँसते हुए उठा, फिर वह नीला पड़ने लगा।
ऑक्सीजन संतृप्ति 80 प्रतिशत पर। बीपीएम 120। रक्तचाप कम हो रहा है।
ठीक है, ऑक्सीजन और 250 सीसी सामान्य सेलाइन बोलस लगा रहा हूँ।
यह साँस क्यों नहीं ले सकता? मुझे लगा कि सर्जरी इसे रोकने के लिए की गई थी।
सामान्य लीड प्रतिबाधा। पेसमेकर ठीक से काम कर रहा है।
मसला कुछ और है। हमें कार्डिएक इको की ज़रूरत है, तुरंत।
कार्टर के एट्रिया की गांठ से उसके दिल में खून का थक्का जम गया।
वह स्थिर है, पर थक्का हटाने और नाली की मरम्मत के लिए
उसे एक और ऑपरेशन की ज़रूरत है।
क्या कोई और विकल्प हैं?
हम दवा से रुकावट को दूर कर सकते हैं,
लेकिन इससे दुबारा थक्का बनने का जोखिम बना रहेगा।
मैं जानती थी कि ऐसा करना ग़लत था।
हम दोनों कार्टर के लिए सबसे अच्छा चाहते हैं।
लेकिन मैं उसके लिए जिम्मेदार हूँ।
मुझे खेद है कि मैंने आपको वह जिम्मेदारी दी।
मैं कार्टर के जीवन के उन वर्षों को खो देने के लिए खुद को कभी माफ़ नहीं कर पाऊंगी,
पर मुझे इसका एहसास हो गया है मुझे वह भुलाने की कोशिश करनी होगी।
पछताना छोड़ना होगा और जो जानती हूँ उस पर ध्यान केंद्रित करना होगा,
पता है कि उसे आपके साथ छोड़ना उसके लिए सबसे अच्छा निर्णय था।
वह कभी नहीं बदलेगा।
और ये सर्जरी भी उसके लिए सही निर्णय है।
तुम उसकी माँ हो।
तुम जानती हो कि कार्टर के लिए क्या बेहतर है।
मैं चाहती हूँ कि मेरे बेटे की सर्जरी हो।
तुम सही थी।
मैं आमतौर पर सही होती हूँ।
वैसे मैं किस बारे में सही थी?
मैं बहुत गर्म होकर गेट से बाहर आया,
शॉन को नाराज़ किया,
यारा की तबीयत और खराब कर दी।
मैं सहमत हूँ।
मुझे अपने अगला कदम सोच-समझकर लेना होगा।
सुनिए।
इस पूरे केस में
आप पिचिंग और शॉर्टकटिंग कर रहे हैं
और हर चीज़ के लिए करामाती बनने की कोशिश कर रहे हैं।
शेखी बघारना बंद करें
और सुनें।
माँ, मुझे ट्यूमर निकालने की सर्जरी कराने दो, प्लीज़।
मुझे माफ़ कर दो। नहीं।
हम आपके लिए तैयार हैं।
ठीक है, बच्चे।
पर पहले, मैं चाहता हूँ
कि तुम अपनी माँ को वह बताओ जो तुमने मुझसे कहा था
कि तुम क्या झेल रही हो, यह सर्जरी तुम्हारे लिए क्या मायने रखती है।
मुझे पता है कि वह क्या झेल रही है।
लेकिन क्या आपने यह सुना कि इसे कैसा लगता है?
इन्हें कोई परवाह नहीं है।
बेशक मुझे परवाह है।
आप बस मुझ पर हावी होना चाहती हैं।
मैं बस मदद करना चाहती हूँ,
मैं चाहे जो भी करूँ, तुम हमेशा मुझ पर नाराज़ रहती हो।
मैं नाराज़ हूँ…
मुझे हर बात पर गुस्सा आता है।
मैं जो चाहती हूँ वह नहीं करने के लिए अपने शरीर से गुस्सा हूँ।
मैं दूसरे बच्चों के बेवकूफ़ होने पर गुस्सा हूँ।
और मैं आप से गुस्सा हूँ
क्योंकि आप जतलाती हैं कि मेरे लिए इस दुनिया में जीने का बस एक ही उपाय है
कि आप मेरा बचाव करती रहें।
मुझे ऐसा लगता है जैसे मैं कठपुतली हूँ
और कोई और लगातार मेरी डोर खींच कर,
मुझे चारों ओर घुमा रहा है।
इस ट्यूमर को निकलवाना मेरे लिए उन डोरों को काटने का एकमात्र तरीका है।
अच्छा, नहीं… इसे अभी मत ले जाइए।
हमें बात करनी है।
आपको हाइपोथैलेमिक हैमार्टोमा सर्जरी में मेरे साथ शामिल होना होगा।
ठीक है।
मैंने गामा नाइफ विकिरण की योजना बनाई थी, पर डॉ. कलू ने दूसरे नियम का उल्लंघन किया
और अब हमें उसका ट्यूमर निकालना है।
तुम अपनी सर्जिकल योजना बदलने के लिए जैरेड से परेशान हो?
उसने सीमा पार की है, मेरे, मरीज़ और उसकी माँ के साथ।
ट्यूमर को निकालना एक बहुत अच्छा विचार लगता है।
क्या तुम जैरेड को शामिल होने दे रहे हो?
हाँ। वह सक्शन पर होगा।
यह तो अपमान है।
उसे नियमों का पालन करना सीखना होगा।
उसने मेरा काम बहुत मुश्किल कर दिया है।
शॉन, बैठ जाओ।
जब तुम रेजिडेंट थे, तुमने पूरी तरह से अपने तरीके से काम किया।
तुम अभी भी करते हो।
तुमने हर किसी को परेशान किया।
सबके काम को और खासकर मेरे काम को कठिन बना दिया था।
तुम बहुत तकलीफ़ देते थे।
लेकिन हमने तुमको सीखने के लिए जगह दी, और हमने तुमसे सीखा।
और तुमने खुद को बहुत अच्छा डॉक्टर बना लिया।
जैरेड को भी वही मौका दो।
ठीक है, उसने सीमा लांघी।
उसे सीखने का और खुद को साबित करने का मौका दो।
भले ही तुमको लगे कि वह बहुत तकलीफ़देह है।
मैं इसे ध्यान में रखूँगा।
ठीक है।
प्लीज़ उस सर्जरी के लिए तैयार हो जाएँ।
कैथेटर और एंडोस्कोप को धीरे से वेंट्रिकल में आगे बढ़ाएं।
निकालें और अधिक आक्रामक तरीके से भिगोएँ ताकि वो देख सकें कि वो क्या कर रही हैं।
तीसरे वेंट्रिकल के तल पर मध्य रेखा पश्च-अवर के साथ आगे बढ़ें।
वह रहा ट्यूमर। हम निकालना शुरू कर सकते हैं।
द्विध्रुवी कैंची।
माइक्रो फोरसेप्स।
-मैं नमूने को पैथोलॉजी में ले जाऊँगा। -नहीं।
तुम बंद करोगे।
पक्का?
यह तुम्हारी सर्जिकल योजना थी।
अच्छा डॉक्टर बनने का उचित अवसर पाकर तुम एक बेहतर सर्जन बनोगे।
मैं नमूना ले जाऊंगा। डॉ. ग्लासमैन देखरेख करेंगे।
मुझे भूख लगी है।
यह बहुत अच्छा संकेत है।
मैं कैफ़े की ओर जाकर इसके लिए कुछ खाने को लाती हूँ। प्रतिबंध?
यह जितने चिकन नगेट्स खाना चाहे खा सकता है।
मैं नीचे जाऊँगी। मैं तुम्हारे लिए भी कुछ खाने को लाऊँगी।
जब से हम यहाँ आये हैं, तुमने इसका साथ नहीं छोड़ा है।
यह एक अच्छी माँ होने से होता है।
मुझे एक अच्छी शिक्षक मिली।
पता है, मैंने उड़ती-उड़ती खबर सुनी है कि उपहार की उस दुकान में
अभी "वंडर वुमन" का नया वॉल्यूम आया है।
सच में? क्या हम ला सकते हैं?
अगर तुम्हारी माँ हाँ कहें तो।
बिल्कुल।
लेकिन अभी कोई चक्कर नहीं लगाने हैं, ठीक है?
डॉ. मर्फ़ी सभी ट्यूमर हटाने में सक्षम रहे।
यारा?
डॉ. कलू।
याददाश्त बरकरार है।
प्रकाश से दौरा नहीं पड़ा।
और तुम्हारे टिक्स चले गए।
शुक्रिया, डॉ. कलू।
शुक्रिया, यारा।
डॉ. एंड्रूज।
मैंने फील्ड्स केस में तुम्हारे काम के बारे में सुना।
अच्छा काम किया।
शुक्रिया।
मैं आपसे एक सहायता माँगने आया हूँ।
प्लीज़ मुझे मेरे काम के आधार पर आंकें, शॉन के आधार पर नहीं।
-तुम्हारे यहाँ होने का कारण शॉन है। -मैं इसके लिए उसकी सराहना करता हूँ।
लेकिन अपने दम पर खड़ा होना चाहता हूँ।
और अगर मैं डूब जाऊँ, अपने दोस्त को अपने साथ नहीं ले जाना चाहता।
मैं खुद को इस अस्पताल के लिए साबित करने के लिए तैयार हूँ।
मैं नज़र रखूँगा।
शुक्रिया।
मुझे खेद है कि मैंने इतनी बेवकूफी की।
तुमने दिल की बात कही और मैं तुमसे दूर हो गया।
मुझे तुम पर भरोसा करना चाहिए था कि हम मिलकर इसका हल निकाल सकेंगे।
कल तुमने कहा था कि तुम मुझे नहीं जानते।
वह प्यारा डॉक्टर कभी-कभी एक गधा भी हो सकता है।
तुमसे पहले मुझे कभी प्यार नहीं हुआ।
मुझे यकीन है कि 16 की उम्र में, मैंने एक रैकून को कुचल दिया था,
लेकिन मैं उसे देखने के लिए नहीं रुका क्योंकि बेसबॉल खेल के लिए देर हो रही थी।
इसके अलावा…
मुझे पंपकिन स्पाइस लाटे बहुत पसंद है।
हालाँकि मुझे पता है कि छोटी सी चीज़ है।
वो कफ़लिंक जो मैंने शॉन और लीया की शादी पर पहने थे?
हाँ।
मैंने उन्हें तुम्हारे लिए खरीदा, पर मुझे बहुत पसंद आए तो मैंने उन्हें रख लिया।
इससे बहुत कुछ पता चलता है।
लेकिन तुम पहनने के लिए ले सकते हो।
कभी-कभी, लेकिन शायद नहीं।
मुझे तुमसे प्यार है।
मैं चाहता हूँ कि तुम मेरी बात पर यकीन करो।
बस शुभ रात्रि कहने आया हूँ।
और शुक्रिया।
तुम मुझे शुक्रिया क्यों कह रहे हो?
मुझ पर नरमी न दिखाने के लिए।
मेरा ये उम्मीद करना ग़लत था, भले ही हम दोस्त हों।
तुम एक अच्छे डॉक्टर हो।
और मैं तुम्हारा दोस्त और बॉस बनना जारी रखना चाहूँगा।
सीमाओं के साथ।
तुम ठीक कह रहे हो।
और मैं तुम्हारी सूची पढ़ रहा हूँ।
एक नियम उस सूची में नहीं है।
यह मेरे लिए एक नियम है।
जब मैं तुम्हारा बॉस रहूँगा
तब मैं तुम्हें "डॉ. कलू" बुलाऊँगा,
और जब हम दोस्ती के मोड में हों तो "जैरेड" कहूँगा।
हाँ। वह मेरे लिए सही है, शॉन।
अच्छा।
जैरेड, मैं सेंट बॉन में तुम्हारी वापसी का जश्न मनाने के लिए ड्रिंक खरीदना चाहूँगा,
लेकिन डॉ. कलू, जब मैंने ऑपरेशन के बाद यारा की जाँच की,
तुमने केवल आठ टांकों का इस्तेमाल किया और उसे हल्का सा रक्तस्राव हुआ।
तुम्हें दस इस्तेमाल करने चाहिए थे।
तुम्हें अपनी टांके लगाने की तकनीक पर काम करना होगा।
अभ्यास करने में खुशी होगी। हाँ।
पर मैंने केवल छोटी हड्डी के फ्लैप को बदला।
गैलिया और त्वचा डॉ. ग्लासमैन ने बंद किए।
डॉ. ग्लासमैन ने दो टांके छोड़े?
ऐसा लगता है।
एक घंटे में ड्रिंक के लिए मिलेंगे?
-ठीक है। -ठीक है।